L 111/6
LT
Europos Sąjungos oficialusis leidinys
2023 4 26
(23)
Sąjungai vykdant klimato srities veiksmus turėtų būti naudojamasi naujausiais moksliniais duomenimis.
Todėl Reglamento (ES) 2018/842 kontekste turėtų būti atsižvelgiama į Europos mokslo patariamosios tarybos klimato kaitos klausimais, įsteigtos pagal Europos Parlamento ir Tarybos reglamento (EB) Nr. 401/2009 (16) 10a straipsnį, rekomendacijas;
(24)
atsižvelgiant į tai, kad nuo 2026 m. yra įdiegta griežtesnė reikalavimų laikymosi užtikrinimo tvarka, numatyta Reglamente (ES) 2018/841, tikslinga panaikinti 2026–2030 m. laikotarpiu kiekvienos valstybės narės LULUCF sektoriuje išmetamo šiltnamio efektą sukeliančių dujų kiekio, viršijančio jos absorbuotą kiekį, išskaičiavimą.
Todėl Reglamento (ES) 2018/842 9 straipsnio 2 dalis turėtų būti atitinkamai iš dalies pakeista;
(25)
tikslinga, kad 2024 m. atliekant Reglamento (ES) 2018/842 peržiūrą būtų atsižvelgta į Reglamente (ES) 2021/1119 numatytus Sąjungos išmetamo šiltnamio efektą sukeliančių dujų kiekio mažinimo tikslus, Sąjungos įsipareigojimą pasiekti Paryžiaus susitarimo tikslus ir visus kitus atitinkamus įsipareigojimus, prisiimamus UNFCCC šalių konferencijose.
Be to, atliekant tą peržiūrą turėtų būti įtrauktas išmetamo šiltnamio efektą sukeliančių dujų kiekio mažinimo planas, suderinamas su Reglamente (ES) 2021/1119 nustatytu privalomu tikslu ne vėliau kaip 2050 m.
Sąjungoje užtikrinti poveikio klimatui neutralumą;
(26)
išmetamas kitų nei CO2 šiltnamio efektą sukeliančių dujų, pavyzdžiui, metano, azoto suboksido ir fluorintų dujų kiekis sudaro daugiau kaip 20 % Sąjungoje išmetamo šiltnamio efektą sukeliančių dujų kiekio.
Išmetamam kitų nei CO2 šiltnamio efektą sukeliančių dujų kiekiui taikomas Reglamentas (ES) 2018/842, todėl tos dujos neišvengiamai bus įtrauktos valstybėms narėms įdiegiant priemones, kad įvykdytų šiame reglamente joms nustatytus didesnius 2030 m. išmetamo šiltnamio efektą sukeliančių dujų kiekio mažinimo tikslus.
Ne vėliau kaip 2023 m. birželio 30 d. valstybės narės Komisijai turi pateikti savo integruotų nacionalinių energetikos ir klimato srities veiksmų planų atnaujinimo projektą.
Komisija pateiks su tuo susijusias gaires, be kita ko, kad paskatintų valstybes nares nustatyti išmetamo metano kiekio mažinimo tikslines vertes ir politiką.
Valstybės narės taip pat turi įvertinti, ar jų strateginiai planai pagal bendrą žemės ūkio politiką turėtų būti peržiūrėti, kad atspindėtų Reglamente (ES) 2018/842 pateiktus didesnius užmojus, nustatytus jo daliniais pakeitimais, priimtais šiuo reglamentu.
Informaciją apie rezultatus, gautus derinant Sąjungos ir nacionalines pastangas, susijusias su išmetamu kitų nei CO2 šiltnamio efektą sukeliančių dujų kiekiu, Komisija įtrauks į metines ataskaitas pagal Reglamento (ES) 2018/1999 29 straipsnio 5 dalį.
Komisija taip pat turi įvertinti integruotų nacionalinių energetikos ir klimato srities veiksmų planų projektus ir gali teikti rekomendacijas valstybėms narėms, nedarančioms pakankamai pažangos.
Atlikdama Reglamento (ES) 2018/841 peržiūrą Komisija įvertins žemės ūkyje išmetamo šiltnamio efektą sukeliančių dujų kiekio dabartines tendencijas ir ateities prognozes, taip pat reguliavimo galimybes, kuriomis būtų užtikrinta, kad jos atitiktų tikslą visuose ekonomikos sektoriuose užtikrinti ilgalaikį išmetamo šiltnamio efektą sukeliančių dujų kiekio mažinimą pagal Sąjungos tikslą užtikrinti poveikio klimatui neutralumą ir Sąjungos tarpinius klimato srities tikslus, išdėstytus Reglamente (ES) 2021/1119.
Peržiūrėdama Reglamentą (ES) 2018/842 Komisija įvertins, kaip visi sektoriai, kuriems taikomas tas reglamentas, padeda mažinti išmetamą šiltnamio efektą sukeliančių dujų kiekį, įskaitant, visų pirma, pasiektą išmetamo kitų nei CO2 šiltnamio efektą sukeliančių dujų kiekio sumažinimą, taip pat kituose sektoriuose nei žemės ūkis;
(27)
kadangi šio reglamento tikslų, t. y. pakoreguoti, atsižvelgiant į Reglamentą (ES) 2021/1119, valstybėms narėms nustatytus įpareigojimus dėl 2021–2030 m. laikotarpio jų minimalių indėlių siekiant įvykdyti Sąjungos tikslą – sumažinti jos išmetamą šiltnamio efektą sukeliančių dujų kiekį ir padėti siekti Paryžiaus susitarimo tikslų, valstybės narės negali deramai pasiekti, o dėl siūlomo veiksmo masto ir poveikio tų tikslų būtų geriau siekti Sąjungos lygmeniu, laikydamasi Europos Sąjungos sutarties 5 straipsnyje nustatyto subsidiarumo principo Sąjunga gali patvirtinti priemones.
Pagal tame straipsnyje nustatytą proporcingumo principą šiuo reglamentu neviršijama to, kas būtina nurodytiems tikslams pasiekti;
(28)
todėl reglamentai (ES) 2018/842 ir (ES) 2018/1999 turėtų būti atitinkamai iš dalies pakeisti,
(16) 2009 m. balandžio 23 d. Europos Parlamento ir Tarybos reglamentas (EB) Nr. 401/2009 dėl Europos aplinkos agentūros bei Europos aplinkos informacijos ir stebėjimo tinklo (OL L 126, 2009 5 21, p. 13).